CELEX: 32014R0112
Language: fi
Date: 2014-02-04 00:00:00
Title: Komission täytäntöönpanoasetus (EU) N:o 112/2014, annettu 4 päivänä helmikuuta 2014 , tiettyjen tavaroiden luokittelusta yhdistettyyn nimikkeistöön

7.2.2014   
            
            
               FI
            
            
               Euroopan unionin virallinen lehti
            
            
               L 38/18
            
         
      KOMISSION TÄYTÄNTÖÖNPANOASETUS (EU) N:o 112/2014,
   annettu 4 päivänä helmikuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2014.
      
         
            Komission puolesta, puheenjohtajan nimissä
         
         Algirdas ŠEMETA
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Nestekidenäyttöinen (LCD) värimonitori, jonka kuvaruudun läpimitta on noin 75 cm (30 tuumaa) ja jonka mitat ovat noin 71 × 45 × 11 cm ja
                  
                              —
                           
                           
                              jonka alkuperäinen erottelutarkkuus on 1 280 × 768 pikseliä,
                           
                        
                              —
                           
                           
                              joka tukee erottelutarkkuuksia 640 × 480, 800 × 600, 1 024 × 768 ja 1 280 × 768 pikseliä,
                           
                        
                              —
                           
                           
                              joka tukee lähetysnormeja NTSC, PAL ja SECAM,
                           
                        
                              —
                           
                           
                              joka tukee videotiloja 480i, 480p, 576i, 576p, 720p ja 1 080i,
                           
                        
                              —
                           
                           
                              jonka kuvasuhde on 15:9,
                           
                        
                              —
                           
                           
                              jonka pikselien jakoväli on 0,5025 mm,
                           
                        
                              —
                           
                           
                              jonka vasteaika on 25 ms,
                           
                        
                              —
                           
                           
                              jonka kirkkaus on 450 cd/m2,
                           
                        
                              —
                           
                           
                              jonka kontrastisuhde on 350:1,
                           
                        
                              —
                           
                           
                              jonka sivuttais- ja pystysuuntainen katselukulma on 170°,
                           
                        
                              —
                           
                           
                              jossa on kuva kuvassa -valmius (PIP),
                           
                        
                              —
                           
                           
                              jossa on sisäänrakennettu äänenvahvistin, ja
                           
                        
                              —
                           
                           
                              jossa on virta- ja säätönäppäimiä.
                           
                        Laitteessa on seuraavat liitännät:
                  
                              —
                           
                           
                              DVI-D,
                           
                        
                              —
                           
                           
                              D-Sub mini,
                           
                        
                              —
                           
                           
                              BNC (analoginen RGB),
                           
                        
                              —
                           
                           
                              RCA-komposiitti tai S-Video,
                           
                        
                              —
                           
                           
                              BNC-komponentti,
                           
                        
                              —
                           
                           
                              2 RCA-stereoliitintä ja 1 ministereoliitin,
                           
                        
                              —
                           
                           
                              ulkoisten kaiuttimien jakkiliittimiä,
                           
                        
                              —
                           
                           
                              RS-232 syötön ohjausta varten.
                           
                        Laitteessa on kiinteä jalusta, jossa ei ole kallistus- eikä pyörintämekanismia, ja se esitetään tullille kaukosäätimen kanssa.
                  Monitorissa ei ole videoviritintä eikä muuta elektroniikkaa televisiosignaalien käsittelemiseen.
                  Tullille esitettävä monitori on tarkoitettu käytettäväksi tietonäyttösovelluksissa, kuten yleisölle tietoa tarjoavissa palvelupisteissä, vähittäiskauppojen kylteissä, pörsseissä, lentoasemilla ja messuilla. Tämän toiminnon suorittamiseksi monitorilla voidaan esittää signaaleja sekä automaattisista tietojenkäsittelykoneista että muista videolähteistä.
               
               
                  8528 59 31
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8528, 8528 59 ja 8528 59 31 nimiketekstien mukaisesti.
                  Kun otetaan huomioon laitteen objektiiviset ominaisuudet, kuten kuvaruudun koko, tuetut lähetysnormit ja videotilat, pidempikestoiseen lähikatseluun soveltumaton pikselien jakoväli, voimakas kirkkaus, kaukosäätimen kuuluminen varustukseen, audiovahvistinpiirit, PIP-toiminto, kiinteä jalusta ilman kallistus- ja pyörintämekanismia, monitorin ei voida katsoa olevan tarkoitettu yksinomaan tai pääasiallisesti nimikkeen 8471 automaattisessa tietojenkäsittelyjärjestelmässä käytettäväksi. Sen vuoksi sitä ei voida luokitella alanimikkeeseen 8528 51 00.
                  Koska monitori pystyy esittämään ATK-koneesta signaaleja, joiden taso on riittävä ATK-koneen kanssa käytettäväksi, sen katsotaan pystyvän esittämään hyväksyttävällä toiminnallisuustasolla signaaleja automaattisista tietojenkäsittelykoneista.
                  Sen vuoksi monitori on luokiteltava CN-koodiin 8528 59 31 litteäksi näytöksi, joka pystyy esittämään hyväksyttävällä toiminnallisuustasolla signaaleja automaattisista tietojenkäsittelykoneista ja jonka kuvaruudussa käytetään nestekidetekniikkaa.